CELEX: 62012CN0112
Language: fi
Date: 2012-03-01 00:00:00
Title: Asia C-112/12: Ennakkoratkaisupyyntö, jonka Kúria (Unkari) on esittänyt 1.3.2012 — Franklin Templeton Investment Funds Société d’Investissement à Capital Variable v. Nemzeti Adó- és Vámhivatal Kiemelt Ügyek és Adózók Adó Főigazgatósága

2.6.2012   
            
            
               FI
            
            
               Euroopan unionin virallinen lehti
            
            
               C 157/2
            
         Ennakkoratkaisupyyntö, jonka Kúria (Unkari) on esittänyt 1.3.2012 — Franklin Templeton Investment Funds Société d’Investissement à Capital Variable v. Nemzeti Adó- és Vámhivatal Kiemelt Ügyek és Adózók Adó Főigazgatósága
   (Asia C-112/12)
   2012/C 157/03
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Muutoksenhakija: Franklin Templeton Investment Funds Sociéte d'Investissement à Capital Variable (SICAV)
   
      Vastapuoli: Nemzeti Adó- és Vámhivatal Kiemelt Ügyek és Adózók Adó Főigazgatósága
   
      Ennakkoratkaisukysymykset
   
   
               1)
            
            
               Onko maassa asuvalle osingonsaajalle Unkarin lainsäädännössä myönnetty vapautus osinkojen verotuksesta yhteensopiva sijoittautumisvapauden (SEUT 49 artikla), yhdenvertaisen kohtelun (SEUT 54 artikla) ja pääomien vapaan liikkuvuuden (SEUT [63] artikla) periaatteita koskevien Euroopan unionin perustamissopimusten määräysten kanssa,
               
                           a)
                        
                        
                           jos ulkomailla asuva osingonsaaja vapautetaan osinkojen verotuksesta ainoastaan laissa erikseen säädettyjen edellytysten täyttyessä, eli silloin, kun se on osinkojen maksuhetkellä (jakohetkellä) omistanut keskeytyksittä maassa asuvan yhteisön merkitystä pääomasta (kun kyse on osakkeista, nimetylle osakkaalle asetetuista osakkeista) osuuden, jonka suuruus on ollut vähintään 20 prosenttia ainakin kahden perättäisen vuoden ajan[?] Siinä tapauksessa, että 20 prosentin suuruinen keskeytymätön omistus on kestänyt alle kaksi vuotta, osinkoa jakava yhteisö ei ole velvollinen pidättämään veroa osingosta, eikä osingonsaajayhteisöllä, tai jos kyse on muusta kuin rahana suoritettavasta jaosta, osinkoa jakavalla yhteisöllä ole velvollisuutta maksaa kyseistä veroa, jos joku toinen henkilö tai osingon jakaja asettaa vakuuden veron maksusta,
                        
                     
                           b)
                        
                        
                           ja jos ulkomailla asuva osingonsaaja ei täytä kansallisessa lainsäädännössä verovapautukselle asetettuja edellytyksiä siksi, että sen osuus maassa asuvan yhteisön pääomasta (kun kyse on osakkeista, nimetylle osakkaalle asetetuista osakkeista) jää osinkojen maksuhetkellä (jakohetkellä) alle laissa edellytetyn 20 prosentin tai ettei osuus ole pysynyt mainitun prosenttimäärän suuruisena keskeytyksittä vähintään kahden perättäisen vuoden ajan, taikka että vakuutta veron maksusta ei ole saatu joltakin muulta henkilöltä tai osingon jakajalta tilanteessa, jossa 20 prosentin suuruinen keskeytymätön omistus ei ole kestänyt kahta perättäistä vuotta?
                        
                     
         
               2)
            
            
               Onko edellä 1.b) kohdassa esitettyyn kysymykseen vastattava eri tavalla, eli onko annettavan vastauksen kannalta merkitystä — ja missä määrin — sillä, että
               
                           a)
                        
                        
                           maassa asuva osingonsaaja on kansallisen lain nojalla vapautettu osinkojen verotuksesta, kun taas ulkomailla asuvan osingonsaajan verorasitus riippuu siitä, kuuluuko se direktiivin [90/435/ETY] tai [Unkarin tasavallan ja Luxemburgin suurherttuakunnan välillä kaksinkertaisen verotuksen välttämiseksi tehdyn sopimuksen] soveltamisalaan
                        
                     
                           b)
                        
                        
                           maassa asuva osingonsaaja on kansallisen lain nojalla vapautettu osinkojen verotuksesta, kun taas ulkomailla asuva osingonsaaja omien kansallisten säännöstensä mukaisesti joko vähentää veron kansallisessa verotuksessaan tai kantaa lopullisen verorasituksen itse?
                        
                     
         
               3)
            
            
               Voiko kansallinen veroviranomainen olla noudattamatta velvollisuuttaan soveltaa viran puolesta unionin oikeutta vetoamalla SEUT 65 artiklan 1 kohtaan (aiempi EY 58 artiklan 1 kohta) ja aiempaan EY 220 artiklaan?